
Napelemes rendszerek hatékonyságának növelése napkövetéssel

A napelemek hatásfoka akkor maximális, ha a felületükre merőlegesen érkezik a napsugárzás. A statikus elhelyezés esetén ez az állapot csak nagyon rövid ideig teljesül. Mivel a Nap látszólagos pályája évszakonként és napszakonként egyaránt eltér, így a folyamatosan merőleges beesési szöget csak úgy lehet napközben fenntartani, ha a napelemek követik a Nap mozgását. A Nap helyzetének meghatározásához szükséges paraméterek az aktuális helyi koordináták, valamint a pontos dátum és időpont. Ezek az adatok könnyen rendelkezésre állnak egy globális helymeghatározó (GPS) modul használatával. Ezáltal kiküszöbölhetővé válnak a fényméréses napkövető módszer hibái, ráadásul jelentős költségek nélkül, mert napjainkban egy ilyen modul ára az egész rendszert figyelembe véve nem jelentős. A dolgozat tartalmazza a napelemes rendszerek teljesítményének maximalizálásához szükséges napkövető rendszer ismertetését, annak megtervezéséhez szükséges ismereteket, valamint egy ilyen berendezés gyakorlati megvalósítását, mérési eredmények kiértékelését. A mérési eredmények ismeretében a gazdaságosság elemzését.



